**רב-מכר "לציונה יש כנף אחת" מאת נעם חורב
ספר הילדים שמכר מעל 20,000 עותקים**ציונה היא ציפור שנולדה עם כנף אחת בלבד. כאשר מגיע החורף הקר, וחברותיה נודדות לארץ חמה, ציונה נשארת לבדה בעמק כי אינה יכולה לעוף ולנדוד איתן.

היא יוצאת למסע מרתק וצבעוני, במהלכו היא פוגשת חברים חדשים ובלתי נשכחים כמו סיר בלי מכסה, קשת בלי צבעים, שעון בלי מחוגים, גיטרה בלי מיתרים ועוד. לאט לאט היא מגלה את הקסם הטמון בייחודיות של כל אחד ואחת מאתנו, לומדת לאהוב את עצמה כמו שהיא, ומגלה שהשוני הוא דווקא מתנה.

"לציונה יש כנף אחת" הוא ספרו הראשון של נעם חורב.
הספר, המלווה באיורים של ריקי מוספי, הפך לרב-מכר עם יציאתו לאור, אומץ בחום על ידי מוסדות חינוך וארגונים שונים, קיבל את המלצת נשיא המדינה, קטף ביקורות משבחות והפך להצגת ילדים מרהיבה שרצה בימים אלה ברחבי הארץ (תיאטרון "הקיבוץ"), ואף עברה את ועדת סל התרבות בהצטיינות.

הסיפור של ציונה מבוסס על סיפור לידתו המרתק של נעם, שנולד עם יד משותקת, הוגדר כ-"נס רפואי", וביד המשוקמת כותב כיום שירים למיטב אמני ישראל (ביניהם: ריטה, אייל גולן, מירי מסיקה, גלי עטרי, שירי מימון, משה פרץ, שלומי שבת ועוד). הספר נכתב לקטנים ולגדולים. לציפורים ולבני אדם. ובעיקר – לכל מי שהצליח לעוף רק עם כנף אחת.

"התזכורת שהספר מעניק לנו כקוראים - לאהוב ולהעריך את מי שאנחנו, ובכלל זה גם את מגרעותינו, היא תזכורת יקרה מאד. ד"ש לציונה!"
(ראובן רובי ריבלין, נשיא המדינה(

**על המחבר:**

נעם חורב, 35, זוכה פרסי אקו"ם, הוא מהפזמונאים הבולטים בנוף המוזיקה הישראלית של השנים האחרונות. בין השירים שכתב נמצא גם "מתנות קטנות" שהפך להמנון ישראלי.

**קישורים נוספים:**[**נעם חורב – עמוד הבית**](https://www.noamhorev.com)[**לציונה יש כנף אחת – תיאטרון הקיבוץ**](https://kibutz-theater.co.il/%D7%9C%D7%A6%D7%99%D7%95%D7%A0%D7%94-%D7%99%D7%A9-%D7%9B%D7%A0%D7%A3-%D7%90%D7%97%D7%AA/)